
Ruben 


Coreia 



Ruben Garcia, mihor conoci como scorpio no 
tawata sabi ki rumbo e mester scohe, despues cu pa 
motibo di un problema chiquito mester a retira for 
di e emisora caminda e tawata emplea, Radio Kelk- 
boom. “Mi tawata haña falta di e musica rond di 
mi, y e jamada telefonicanan di e hubentud, Ruben 
ta contando na nos, mientras cu den fondo, e musi- 
ca cu ta saliendo for di television ta acompaña nos 
den e entrevista cu Scorpio. “Pero pa solicita na 
Voz di Aruba si mi no a pensa, esey ta debi cu e 
competencia cu semper tin cu Johnny Habibe y mi 
persona. No, na Voz di Aruba lo mi notraha nunca, 
mi tawata pensando semper den mi mes. 

Despues mi a decidi di solicita na Radio Antilliana, 
na cual nan contesta tawata: “Ruben, e lugar ta 
mucho leeuw pa bo, Dakota y San Nicolas ta un 
distancia basta leeuw for di otro, y e salario cu nos 
por paga bo, no ta jega pa bo paga gasoline. “I ey 
nan bo ta para atrobe, Ruben cu calma ta contan- 
do, pero mi no a laga e problema ey preocupa mi, 
mi tin mi mes discotheek y e trabounan cu mi tin 
cu ne, ta bastante pa mi mantene mi mes. 

Mi prome contact cu Voz di Aruba, tawata e mo- 
mento cu un persona di Caribana, a puntra mi pa 
mi hacié un fabor, pa graba un spot di su fiesta pe 
na Voz di Aruba. Sr. Stanley Arends hunto cu Sr. 
Albertico Arends a acerca mi, cu e peticion pa mi 
bai traha cu e emisora Voz di Aruba. Lo mi bai 
pensa ariba esey, mi a contestanan, aunque cu nin- 
çfun momento mi no a hinca den mi cabes cu lo mi 
tuma e trabou ey, pero mi a djies bisanan cu lo mi 
bai pensa ariba esey, solamente pa complace, Ru- 
ben ta bisando nos, pa despues e spera un rato pro- 
me cu e sigui papia, for di e muraya un cantidad di 
plakaat y certificado cu Ruben a ncibi durante su 
carera como discjockey ta manera tira un bista den 
e ^a. Tawata ariba un dia, cu mi mester a bolbe 
bai graba un spot na Voz di Aruba, cu Sr. Alberti- 
co a bolbe acerca mi, y a bisa mi: “Ruben, wanta 
aki, awor nos ta bai sinta papia.” Bon, mi a con- 
testa, y nos a sinta papia, caminda mi a tende e 
o recio y e condicionnan cu nan por brinda mi, 
espues mi a bisa Sr. Albertico: “Bon lo mi bai cas. 


pa studia y pensa ariba esaki un poco mas mihor.” 
Pero pa mi sorpresa ,Sr. Albertico a contesta mi: 
“Ruben, pero mi kier pa bo duna bo contesta 
si ta si of no! Asina mi a bin na acepta e trabou na 
Voz di Aruba, esey tawata na cuminsamento di 
aña, e fecha di 5 januari 1976. Na Voz di Aruba, 
mi por bisa cu bo ta sinti bo hopi bon y liber, Ru- 
ben ta bisando mientras cu e ta pasa su man na su 
bigote pa despues continua, y loque cu ta bon di 
Voz di Aruba ta esaqui, cu bo por crea hopi cos, y 
tur loque bo por tin den bo pensamento bo por tre- 
ce dilanti, y bo por papia esey cu bo directiva, y bo 
tin nobenta porciento cu bo idea lo wordo acepta. 
Mientras cu Radio Kelkboom tawata sumamente 
conservativo . . . ey nan tur cos ta bai manera regla 
ta, bo mester toca e cancion cu nan a pone ariba e 
programa pa e dia ey. Na Voz di Aruba, ta hopi o- 
tro, si bo kier toca un disco di Led Zeppelin, bo 
por toque. 

Ariba un pregunta, com Ruben a wordo acepta pa 
e fansnan di Voz di Aruba, na momento cu e la 
wordo emplea na e emisora ey? Ruben cu un hari 
manera un poco verlegen ta contesta: “Awel, ora 
cu mi a cuminsa na Voz di Aruba, mi a ricibi co- 
mentarionan masha malo mes, mi tin e opinion cu 
nan ta custumbra cu Johnny, y na momento cu mi 
a jega cu un estilo completamente diferente di lo- 
que nan por a scucha na Voz di Aruba, mi por bisa, 
cu nan ta mas tanto critica cu comentario. Nan ta- 
wata lansa un afbrekingkritiek ariba mi, no sola- 
mente jamadanan tawata drenta pero tambe carta- 
nan cu critica terrible mes, por ehemplo ta tin, un 
carta cu ta lo siguiente: Ruben con bai? Ruben, mi 
kier laga bo sabi cu mi ta un fiel sintonizador di e 
emisora Voz di Aruba, y durante añanan largo mi 
ta sintoniza su programanan, especialmente e pro- 
gramanan di merdia, unda cu Johnny tawata ani- 
ma e programa ey hopi bon mes. Ruben, awor cu 
bo a jega, bo ta usa un estilo cu nos no ta custum- 
bra cu ne, y bo a bin cu bo praatstoeltje. Ruben 
consehable ta, pa bo tuma un ehemplo na Johnny 
Habibe, y tende com e ta papia, pa asina bo por 
siña algo for di dje, pasobra di otro moda nos lo ki- 




ta of cambia e radio pa un otro station. Tambe ta 
tin un carta, cu mi ta recorda te dia di awe, Ruben 
ta sigui ta conta, ta un carta di un mucha muher cu 
ta trahando den un pacus cu ta laga mi sabi cu su 
jefe semper tin su radio na Voz di Aruba, pa nan 
por scucha e programa di disco-landia, pero awor 
cu ta mi ta locuta, e jefe no kier tende nada di e 
programa ey mas durante ora di su trabou. Eseynan 
ta cosnan asina, pero ta bon cu mi ta un persona cu 
por y sabi com pa enfrenta critica, Ruben ta lagan- 
do nos sa cu un hari chiquito. 

Ariba un pregunta, kiko Ruben mes ta opina di 
Johnny? Ruben ta bisa nos lo siguiente: “Awel, 
Johnny ta un bon locutor, e tin un voz perfecto, y 
e ta wordo considera como e persona cu e mihor 
voz den Antillas, pero, mi ta haña cu Johnny falta 
un tiki di animacion, y cu e no mester ta serio den 
su programanan, esey ta segun mi opinion, pasobra 
ami no ta un persona cu ta gusta seriedad. 

Cu Ruben Garcia (SCORPIO) ta un bon cliente di 
telefoon dienst, nos por a bin atras, despues di un 
pregunta cu nos a lansa na su persona, esta cuanto 
telefoon e sa ricibi pa dia! “Mi ta calcula cu mi ta 
haña un 75 pa 100 jamada pa dia, Ruben ta lagan- 
do nos sabi, tanto pa pidi peticion of pa combersa- 
cionan. Algun di nan ta pret Ruben ta contando 
nos, por ehemplo nan sa bel y pidi un peticion, an- 
to nan ta bisa; ta for di telefoon publico mi ta bel 
awor, nos mes no tin telefoon, pesey warda pa toca 
e cantica te ora mi yega cas. Diripiente un ladra- 
mento di un cachó ta resona pafor den veranda. 
“Brother . . . Brother, Ruben ta gritando, mientras 
cu e ta dirigi su miradanan pafor. Di pafor un ca- 
chó di rasa grandi y gordo ta core drenta paden, y 
ta bai serca Ruben, na su rabo bo por ripara cu e 
cachó ta contento di ta serca su doño. Esaki ta mi 
cachó, nos ta jame brother, Ruben ta bisando 
mientras cu e cachó di contento ta purba na lembe 
den Ruben su cara. Ban mira, calma brother, Ru- 
ben ta bisando su cachó . . . e ta un bon cachó, e ta 
cuida mi bon, ki ora cu mi jega cas e ta bln saluda 
mi, nos a jega di hañe ariba caya, y nos a dicidi di 
cuide, Ruben ta tásando mientras cu e cachó blan- 
co cu vleknan preto ta sali rumbo pafor atrobe. 



Ruben den su trahe tipico durante e anochi Arubano di Comita. 



Ruben y su cacho Brother ta bon amigo cu otro. 

PREGUNTA: "Ruben, bo ta mihor conoci como 
Scorpio, e nomber ey lo ta bini como esey ta bo 
signo?" "Awel mi ta di e signo scorpio berdad, pe- 
ro e nomber di scorpio mes tin un storia bastante 
fuerte mes cu ne, Ruben cu su hari custumbra ta 
contesta nos: "Tawata mas o menos un 6 aña pa- 
sa, y mi ta tin un mucha muher, su nomber tawata 

Mirta.despues e la bai Corsouw, Ruben cu un- 

voz manera un poco tristo ta conta nos, awor 
un dia cu e tawata sinta na porta di su cushina ora 
cu diripiente un scorpion preto a subi su pia cam- 
na bai ariba, sin e haña un pica di e scorpion preto 
ey. Mirta a spanta, pasobra nunca antes e no a jega 
di mira un scorpion preto, semper ta geelnan bo sa 
mira, e la yama su wela kende ta un shon bastante 
bieuw, y e la puntra su wela ta kiko e cos aki ta, su 
wela a conteste: “Laga e scorpion ey keto, e mes lo 
baha, esaki tin e nificacion cu un persona cu ta per- 
tenece na e signo scorpio ta enamora di bo." For di 
e dia ey, tur e cartanan cu e mucha muher a jega di 
manda mi, tawata cuminsa asina; Ruben, mi black 
Scorpio, y for di e tempo ey mi a cuminsa duna tur 
mi programanan e nomber di scorpio, y tambe awe 
rond Antillas mi ta conoci pa Scorpio. Mi mes ta 
prefera pa e hendenan yama mi Scorpio y no Ru- 
ben. Ariba e pregunta, cu scorpio ta un signo cu 
suerte! Ruben ta contesta: “Si. e ta un signo cu 
bastante suerte, pasobra te awor tur cos cu mi a 
purba a logra." 

“Ruben bo ta un persona, cu ta pertenece na e sig- 
no scorpio, lo bo por conta nos com un caracter di 
scorpio por ta?" 

“Awel, ami no ta un persona cu ta ra- 
bia liher, mi ta un persona cu bo tin cu maha mi gai 
bastante pa mi por rabia, pero ora mi rabia, mi ta 
insoportable, hasta mi por bisa, bruto, falso, y mi 
por haci tur loque cu drenta mi cabes e momento 
ey. Pero danki Dios, cu casi mi no sa rabia liher. 
Tur hende cu conoce mi ta bisa mi: Caramba Ru- 
ben, abo si ta un persona cu tur ora ta sumamente 
contento. Tur ora mi ta na harimento, Ruben ta bi- 
sando nos, y pa mi tur hende ta mescos, mi ta pa- 
pia cu e hende di mas simpel te cu nos gezaghebber 
di Aruba. 

Ariba nos pregunta, cu personanan di e signo scor- 
pio, lo ta hendenan cu ta gusta gasta placa?” 
Ruben ta reacciona di e siguiente forma: 

Hahai, Ruben cu un hari contento ta contesta: “A- 
wel, esaki ta un di e puntonan cu mi tata tur ora sa 
hala mi atencion. Tur ora mi tata sa bisa mi, Ru- 
ben, corda di spaar placa, pasobra bo'n sa nunca ki 
ora mal tempo por jega. Pero loque mi tata bisa mi, 
ta drenta un CMrea sali pa e otro, Ruben mustrando 
cu su wqsvinger na su orea ta bisando cu un hari. 
Pasobra si mi gusta un cos mi ta cumpre pa cara cu 
e ta. “Ki signo ta combina mihor cu Scorpio?” 
awata e siguiente pregunta cu nos a lansa Ruben, 


na cual Ruben despues di a pasa man den su ca- 
bes, manera uno cu kier pensa prome cu e respon- 
de e pregunta, ta contesta lo siguiente: “Awel, e 
signo di un mucha muher cu ta combina mas bon 
cu e signo Scorpio, ta e signo di Cancer, pasobra 
nan ta personanan masha comprensible mes. 
Un di e preguntanan cu nos a lansa Ruben Garcia 
(Scorpio), ta lo siguiente: “Ruben, tin un noticia 
ta circula cu bo ta pensa na casa, lo bo kier bisa al- 
go di esaki?” 

“Si, berdad mi ta pensa ariba esaki, e mester tuma 
lugar ariba un dia cu tin hopi solo. Ruben ta bisan- 
do nos, y e fecha lo bai ser un fecha cu lo caba cu 



Ruben den tempo di su diesseis aña. 


Sl BO TA TRAHA. RENOBA OF 

7, e por ta 17 of e por ta 27, y e luna mi ta kere cu 
lo ta Augustus. 

Ruben ta conta nos, cu e lo casa bistir na color 
geel, como cu esey ta su color preferido. Ariba un 
pregunta for di cual bario of pueblo e mucha mu- 
her ta, Ruben a hari, y no kier a contesta, na cual 
nos a puntre, cu e lo casa na e iglesia cu ta pertene- 
ce na e mucha muher! Na cual Ruben ta contesta: 
“Mi lo kier pa e casamento aki tuma lugar na e pa- 
rokia di e mucha muher. “Lo ta na misa di playa?” 
Nos a lansa e pregunta, na cual Ruben prome cu e 
por realisa e pregunta a bisa cu ta, SI. Na e momen- 
to ey, Ruben realizando cu e la reda su mes, y cu 
nos a bin atras cu e mucha muher cu lo compañe 
na Altar, lo ta di e parokia di Oranjestad, ta purba 
na draai rond di e pregunta: "Mi, no sabi, pero mi 
kier pa e casamento tuma lugar na playa.” 

(Si, ta un wega Ruben ta hunga cu e lo casa, of ta 
djies pa bin den publicidad, ta keda pa nos un pre- 
gunta). 

Com Ruben lo ta cu su esposa, si e jega na casa, lo 
e ta un persona cu lo sali keiro su so, of su esposa 
lo sali tambe cu ne! Di esaki Ruben ta bisa nos lo 
siguiente: “Si un dia mi ta casa, lo mi sali cu mi se- 
ñora tur caminda, kere mi, pasobra te ainda e de- 
laster un mucha muher cu mi ta tin, por bisa esey 
di mi. Pasobra ki ora cu mi a bai un cine, of fiesta, 
mi tin cu hiba mi mucha muher cu mi, y mi no sa- 
bi pakiko lo mi no haci esey mas, si un dia mi jega 
na casa. Cual ta e deseo mas grandi cu bo tin ora 
bo ta casa? I si bo lo por bin na un yiu homber, lo 
bo kite di bira discjockey, si e lo scohe esey como 
un profesion? Tawata e pregunta cu nos a lansa 
Ruben, na cual Ruben ta responde nos: “E deseo 
sigur di mas grandi cu mi tin, ora cu mi ta casa, ta 
pa mi cu mi señora keda hunto pa semper. I si lo 
por nace un baron, y mayan si e kier bira discjoc- 
ky, lo mi no strobe, pero lo mi dune tur e material 
cu mi tin, y lo mi dune tur e mal ehemplonan tam- 
be, Ruben ta bisando na un manera chistoso, pa 
despues e laga un hari cu smaak resona den e cas. 
Ariba Boulevard su pregunta, cual tawata e dia mas 
alegre pa Ruben! Ruben ta bisa lo siguiente: 
“Awel, pa bisa bon cla, tawata e dia cu mi a ricibi e 
prome plakaat di e encuesta organisa pa revista 
Amistad, esey tawata na aña 1974. Semper mi a 
bringa y a haci mi best pa logra un premio, pero ki 
ora cu e noticia drenta aden, bo ta tende cu John- 
ny a logra di gana un plakaat, y ami atrobe, nada, y 
mas nada. Pesey kere mi, e dia cu mi a logra e pro- 
me plakaat como e mihor animador di Aruba, ta- 
wata pa mi e dia di mas feliz den mi bida, Ruben 
cu un cara contento ta contando nos. 

Actualmente Ruben ta gozando di e fama como e 
mihor Discjockey y tambe e mihor animador di A- 
ruba. Ruben ta conta nos cu e lo trata pa roba e ti- 
tulo aki atrobe pa e aña 1977. 


Un di e pregunta tambe cu nos a lansa Ruben, ta- 
wata cual tawata e dia mas tristo pe, na cual Ruben 
cu un voz un poco abou ta contesta nos: “Awel, ta- 
wata na aña 1968, y mi tawata den 8ste klas, na 
momento cu mi tawata haciendo proefwerk, mi 
pensamento na e momento ey tawata ariba mi ma- 
ma, kende tawata na Colombia pa motibo di en- 
fermedad. Diripiente mi a tende e muchanan den 
mi school tawata mandando fluitmento. Tawata mi 
ruman muher cu a camna drenta nos klas. Ruben, 
bo tin un bon ruman muher, uno ta bisando mi, 
mientras cu algun mucha homber di mi klas tawata 
fluit mi ruman muher. Despues ami cu mi ruman 
muher hunto cu nos meneer a bai pafor, y pafor mi 
a tende e noticia cu mi mama a fallece na Colom- 
bia. E dia ey, Ruben cu un voz sin gracia ta sigui ta 
conta: si, e dia ey tawata pa mi e dia di mas tristo. 
Ta tristo, Ruben ta sigui, pasobra dia cu mi a bai 
aeropuerto pa despedi di mama, mi a tuma despe- 
dida di dje, como un pasahero. Dia cu mi mama a 
bin, atrobe mi a bai aeropuerto pa busca mi mama, 
pero e biaha aki, e no a bin como un pasahero ma- 
nera dia cu e la bai, pero e la bini bek como carga. 
Pa un momento Ruben a stop di papia, for di te- 
levision un musica ta sali, despues cu un stem ma- 
nera gedemplo Ruben ta sigui: 

“Si, e dia ey hamas mi no por lubide, tawata 8 Ju- 
li 1968. E tawata un bon mama pa nos. Ki ora cu 
ta fecha di su cumpleaño, of cu e ta cumpli tanto 
aña cu e la bandona nos, of dia di mama, nos ta 
recorde cu flor.” Bo ta mira e potret ariba e tele- 
vision ey, Ruben ta puntando, awel esey ta mi ma- 
ma. For di ariba television, un cara di un hende 
muher ta dirigi un mirada ariba nos. Un mirada for 
di un potret cu no ta alcansa nos. 

Un mirada di un mama, cu no por a keda na mun- 
do pa e por a realiza e fama di su yiu, y e stimacion 
cu e pueblo di Aruba tin pe. 


Casa de Granito 
Aruba 

Ta ofrece 20 % descuento ari'ba 
mosaicos di tur color i tamaño. 
Mosaicos di Granito tamaño grandi 
i chiquito na un prijs surnamente 
barata. Nos mes ta schuur i wax 
nan pa bo na e prijs di FLS. 16.50 
Tambe nos ta schuur otro mosaico 
pa unicamente FLS. 3,50. 

Un precioso fontein pa solamente 
FLS. 160,- 

Jama pa mas informacion: 

Nassaustraat 242 Tel: 4448 

Sero Lopez 2 Tel: 8748 

Tawata ariba un diaranzon anochi, cuatro dia 
despues cu e eleccion pa Miss Teenage Antillas a tu- 
ma lugar, na momento cu nos a jega na cas di Srta. 
Vivian Arrindell, Miss Teenage Antillas 1977. 
Cu un sonrisa ariba su cara, Vivian a bin encontra 
nos, pa despues e ofrece nos pa drenta paden. Al- 
gun bouquet di flor cu ta dornando e sala, ta duna 
^ comprende e alegria cu a reina, cu e corona cu 
Vivian Arrindell a logra como Miss Teenage Anti- 
Uas. Aunque cu un sonrisa continuamente ta com- 
paña Vivian ariba su cara, e no por a sconde e can- 
sancio cu te ainda ta ocupa Vivian despues di e cer- 
tamen. 

“Mi ta un persona cu ta gusta sosiego y drumi 
bon, Vivian ArrindeU ta contando, pero durante un 
siman nos a keda ocupa cu diferente actividadnan 
organisa pa Comita, y como mi no ta un persona cu 
ta custumbra cu drumimento laat, esey a trece un 
cansancio pa mi. Pero sinembargo tawata interesan- 
te pa por a sera conoci cu e candidatanan di e otro 
islanan, Vivian cu un sonrisa ta bisando nos. Vivian 
Arrindell, ta un persona cu ta prefera di viaha cu 
un avion y no cu bapor. Vivian varios vez caba a 
viaha cu avion, y un di e viahanan cu mas e la gusta 
ta e viaha di aña 1976: “Tawata na aña 1976, ora 
cu mi tawata sinta den jumbo jet, pa bai Miami. 
Esaki tawata un viaha masha great mes, Vivian cu 
un charme den su stem ta contando, mi a haña 
chens pa por a sera conoci cu e pñotonan. Un di e 
pilotonan di mas encantador cu mi a haña, tawata 
un piloto italiano. E ta tin un cabei gekrul, un esti- 
lo di afro gekrul. Pero e viaha tawata mucho corti- 
co pa bo por a sera conoci un poco mas mihor cu 
nan.” 

“Bo ta kere cu un italiano lo por tin un chens pa o- 
cupa bo curazon?” Tawata un pregunta cu nos a 


TIVinSPORT h.l/ 

Pa tur Transportacion pisa y 

hauling containers. 

Tambe pa huurmento di 

Iractors .....forklifters.y 

trucks 

Kerkstraat 13 Tel: 3811 Home: Tel: 8234 



lansa Vivian Arrindell, na cual Vivian cu un hari 
contento ta responde:“Mi no ta kere, pero nunca 
bo no por sabi.” 

Vivian Arrindell ta un hende cu bo por confia se- 
creto, si e tin un secreto e no ta un persona cu ta 
saca e secreto afor, e ta considera un secreto como 
algo sagrado. Vivian mes ta confia su secretonan na 
su mama, mas cu e ta confianan na su tata. Un di e 
preguntanan cu nos a lansa Vivian, tawata lo si- 
guiente: “Vivian, bo ta haña cu placa ta algo im- 
portante den e mundo aki?” Na cual Vivian sacu- 
diendo su cabes y cu un sonrisa preciosa rond di su 
labios ta contesta: “No, mi no ta haña cu placa ta 
di importante den e mundo aki, pero si lo ta bon 
pa bo tin ne”. 


ROB'S 

TIRE REPAIRSHOP 



Nos ta drecha bo tire mien- 
tras bo ta warda. 

Habri: 8or di mainta - 9or 
di anochi. 

Sabana Grandi 2. Sta. Cruz 

Un despensa a wordo pidi pa e mama di Vi- 
vian Arrindell, na cual nos combersacion a para pa 
un momento. Un botter di champagne a wordo tre- 
ci, y sirbi na nos, pa asina nos por proost ariba e ti- 
tulo di Srta. Vivian Arrindell. “Pabien, Vivian, y cu 
lo bo ta un Miss cu sabi di representa Aruba y An- 
tillas en general den un forma mas mihor cu ta po- 
sible”, tawata nos palabra na momento cu nos a hi- 
sa e kelki cu e champagne na halto, pa proost cu 
nos Miss Teenage Antillas. Despues di ta tin e ho- 
nor di por a proost, nos combersacion a sigui, na 
unda nos por a bini atras, cu Vivian no ta un perso- 
na cu ta prefera un joncuman pa yene cu regalo. 
"Ami ta un persona cu por keda contento cu cual- 
quier regalo, regalo pa mi no ta di gran importan- 
cia. Mi ta prefera stimacion y amor ariba regalo. 
Pero lo ta algo romantico, pa por ricibi un bouquet 
di flor algun vez.” 

Vivian, su ritmo preferido pa baila ta merengue. A- 
riba un pregunta, cu si Vivian ta presente den un 
fiesta, caminda tin un cantidad di personanan im- 
portante di nos comunidad, y na e momento ey, un 
merengue wordo toca, kende lo ta e persona cu e ta 
prefera pa bin nombre pa biala! Vivian, pa un mo- 
mento ta concentra, su wenkbrauw ta fronst ariba 


su wowonan, pa despues e bisa: “Awel, si Betico 
Croes ta presente, mi lo kier pa e ta e persona pa 
baila cu mi. Mi a mire baila na e Barba-Q party cu e 
la ofrece na nos, mi mes no a baila cu ne nunca, pe- 
ro mi a sigui su paso y mi haña e manera cu e ta 
baila masha great mes. Pero Betico no mester trata 
si, na bin combersa ariba asuntonan politico, Vi- 
vian cu un hari preciosa ta bisémdo nos, pasobra mi 
no kier mete mi mes den politico. I si Betico lo 
mester cuminsa mes, lo mi bise, cu nos ta aki pa 
baila y diverti y no pa papia tocante politico.” 
Un di e deseonan di Miss Teenage Antillas, Vivian 
Arrindell, ta pa por bin mas lugarnan na San Nico- 
las pa asina e juventud nan tin caminda di bai, en- 
tre otro dancing etc. etc. Tambe un centro educati- 
vo pa tene e juventudnan for di ariba caya. Vivian 
mes, si un dia lo e mester duna un premio na e fo- 
tografo di prensa pa e mihor fotografo, lo e duna 
esey na Django di courant NOBO. Vivian di esaki 
ta bisa lo siguiente: “Mi ta haña Django un persona 
masha cariñoso, e ta pret y e ta gusta haci joke. Mi 
ta kere si mi mester duna un premio, lo mi dune na 
Django, e ta mi fotografo di prensa mas preferi.” 
Vivian Arrindell su numbernan di suerte ta: 16 - 
23 - 05 - 22. 




óRn. VIUDP MPTHILDP PPEND6 

Y ÓU CPÓ Dl TORTO 


Na savaneta 283 ta manera e ora a ser wanta, 
y ta manera cu e tempo moderno no a acerca ey 
banda. Ta trata di un casita, caminda turista dia- 
riamente cu nan camara ta tuma un potret di e ca- 
sita, pa mayan cu nan regresa nan pais bek, nan tin 
un di e recuerdo mas tipico y mas bunita di Aruba. 
Un casita for di antes. Uh casita cu su dak traha di 
yerba lodo y klei. Un cas di torto. Boulevard tawa- 
ta di bishita serca e propietario di e cas di torto pa 
un combersacion. Sinta paden, bouw di e dak cu ta 
traha di palo di kadushi (flambeuw) pa wantae pe- 
so di e dak, nos a cuminsa cu noscombersacion cu 
Sra. vuida Mathilda Arends di 89 di edad, porpie- 
tario di e casita. 

“E cas aki tin 108 aña o mas ainda, Sra. vuida 
Mathilda ta cuminsa su combersacion cu un stem 
un poco heers, y e cas aki a pasa den hopi orcan y 
mal tempo mes. E tempo ey ni mi sombra mesno 
tawata tey, pero ta conta nan a conta mi. Cuatro 
homber cu cabuya diki mester ta presente pa wanta 
e balkinan, pasobra si no ta tin balki, e biento ta 
zoya e cas mescos cu hamaca. Ami mes e tempo ey 
tawata mucha, mi mes no a mira ningun orcan den 
mi bida, Mithilda ta sigui ta conta, pero si mi a pasa 
den biento pisa. Pero orcan mes, Mathilda ta bolbe 
bisa, a pasa tempo cu mi ruman mayor ta tin seis si- 
man bieuw. Ariba e pregunta lansa, cu si tin hopi 

hende tawata bin sconde mal tempo, den e casita. 
Mathilda ta contesta: "Den tempo di mal tempo bo 
ta puntra? polaga, ta hopi bisiña mes tawata bin cu 
nan yiu, e tempo ey nan tawata bisti caschaca, cu e 
kraag te na nan garganta, e biento tawata hila nan 
hilo hilo, e ta bisando nos hariendo, mientras cu e 
ta kitando e bril for di ariba su cara. Tambe mi a 
pasa hopi fiesta den e cas aki, Mathilda ta sigui, 
mientras cu e ta batiendo poco poco ariba e mesa 
cu su bril durante cu e ta combersando, anto e fies- 
ta ta tin musica di viool, sonfania di man, tambor, 
wicharo, trianga ... ban bisa cu ta tin turcoscu un 
fiesta mester. 











Pa uri fiesta asina nos tawata busca chuculati, anto 
nos tawata traha chuculati cayente pa nos bebe du- 
rante e fiesta. Wals, polca, danza y tumba ta wordo 
baila. E vloer ta wordo yena cu santo blanco di la- 

mar, esey ta keda masha bunita mes. Awor ta mo- 
saico ta manda, pero nan no ta bunita. . . santo 
blanco esey ta keda bunita ariba vloer, Mathilda ta 
contando. Pa un momento e ta stop di papia, mien- 
tras cu e ta fregando su man na cual na cada man e 
tin un renchi bisti, den otro. Ainda mi tacorda mi 
mama, e ta bisando na un manera tranquil, nosta- 
wata bon mucha mes pa nos mama, pero awor si. . . 
nan no tin respect mas pa nan mama manera tempo 
prome, algun por tin e respect ey ainda. ''Mi casa 
mes a muri cu su 53 aña, e tawata un piscadory e 
tawata pisca hopi pisca mes, awor si e muchanan di 
awendia no ta gusta bai pisca mas, y tampoco nan 
no ta gusta come pisca. 

Ariba e pregunta di kiko e cas ta traha? Sra. vuida 
Mathilda cu un cara asombra ta keda mira, pades- 
pues contesta: "Di kiko. . .? Di kiko e ta traha, bo 
ta puntra? Di lodo cu palo cu flambeuw, e dak ta 
yerba geperst cu lodo y klei.. . e dak ta lodia cu lo- 
do y yerba, y e muraya ta geraspo cu potolan. 
E cas aki su potret ta tur parti e ta, Mathilda ta 
contando cu un orgullo den su stem, su potret ta te 
na Europa, e macambanan ta core saca potret pa 
loco di e cas aki. E cas semper mester ta habri, pa- 
sobra ta tur ora bai e turistanan ta bin rondia coi 
weita, Mathilda ta contando. Pero ta picar si mi 
ta haña, cu awendia bo no ta haña hende cu por 
pone dak di lodo mas, ai. . . manera antes no tin 

mas, tur e ponedor di tortonan a muri, antes ta tin 
ponedor di torto, ora mi casá pone torto e ta wanta 
dies aña, cu awacero si of no, e ta wanta toch. Esun 
aki awor aki tin 4 aña caba si, pero ponedordi tor- 
to bo no ta haña awendia mas, pero cobrador di 
placa si tin. Awor nan ta cobra cara mes, no ta ba- 
rata manera prome. Bo sa cuanto mi a paga? Ma- 
thilda ta puntra nos, pa despues contesta: "Diesun 
florin nan a cobra mi, figura bo, cara mes. "Boso 
kier bebe un poco koffie? Sra. vuida Mathilda ta 
puntrando nos. Despues di a laga sabi, cu no lo ta 



un mal idea, y cu e koffie a ser traha y sirbi na nos, 
e combersacion a sigui. "E cas tin fogon tambe, y e 
tempo ey haciendo cuminda na fogon bo por bisa 
cu bo ta come cuminda cu smak, awor no, awor si 
hera bo no paga tino, bo ta encontra cuminda curu 
ariba bo tayo, Sra. vuida Mathilda ta bisando nos 
cu un hari. Na un momento e combersacion a para, 
bo por sinti e bebemento for di e kopie di kofffie, 
un carne ta resona su grito dilanti porta, perodes- 
pues cu e la ser cori for di e porta, Mathilda ta si- 
gui: "Sa tin hende cu kier a cumpra e cas aki, pero 
dios libra, mi ta prefera di laga e cai, pero mi no ta 
bende, tan tem cu mi por wante, lo mi wante, paso- 
bra e cas aki ta un recuerdo di mi mama e ta, y e 
cas aki mi no kier cambié pa un di e modernonan, 
laga mi keda feliz cu mi cas di torto, sra. vuida Ma- 
thilda cu un sonrisa ta bisando nos, pasobra e cas di 
torto aki no tin oro cu por paga su balor. 

Nota: pa bo encontra e cas di torto aki,drenta e ca- 
minda pabouw di Dokter Ponse na Savaneta, y des- 
pues sigui e prome caminda na bo man drechi, ey- 
nan bo por encontra e cas di torto,savaneta 238, 
un pida di nos historia di nos Aruba. 


SET Dl COMEDOR, SET Dl CAMA 
SET Dl SALA, STOEL PA VERANDA, LAMPI, 
Y MUCHO MAS. 

(Loque bo no mira, puntra pe) 



BO PALACIO Dl MUEBLE'S 

u nncEtt 


SAN NICOLAS 


TEL: 5541 • 5368 


KOOLMAN'S 
FLOWERSHOP 

DEMONSTRA BO APRECIO y 
CARIÑO CU FLORNAN Dl 

KOOLMAN'S FLOWERSHOP 

SERVICIO 24 ORA PA DIA. 

Boerhavenstraat 30 Tel.3161 

Oranjestad Aruba. 

ALMA SANORA 


FABULOSO OBRA Dl TIKOLI. 

Dia 30 di Juli ultimo na 
Macuarima 178 na cas di fa- 
milia Lee a wordo batisa e 
obra di poesia ALMA SAN- 
GRA.Autor di e obra aki ta 
Sr.TIKOLI (Tico Croes), y e 
produccion ta di Sr. Stan- 
ley Arends.Ariba e potret 
nos por mira Sra.Viuda Sil- 
via Lee,mama di e conocido 
Atan Lee na momento cu 
e ta laga e champagne drama 
ariba e buki "ALMA SAN- 
GRA”, pa asina e obra aki 
officialmente ta bautisa. 




Madrina durante e 
bautisamento tawata Srta. 
Mayrin Croes y padrino tawa- 
ta Sr. Cay Profeet.E obra aki 
ta di venta den tur libreria aki 
na Aruba.Alma Sangra ta un 
obra cu bo mester tine den bo 
coleccionnan di buki.Cumpra 
e buki di e obra aki:"ALMA 
SANGRA", y apoya asina nos 
cultura.Na Sr. TIKOLI, nos 
felicitacion cu e gran obra aki 
y tambe hopi exito ta nos mas 
gran deseo.Tambe na Sr. Stan- 
ley Arends un palabra di feli- 
citacion cu e produccion di e 
obra aki. 


Discorama 


animador 


y su 30 Exitonan 
via Voz di Aruba 
Victor Pieters 




1 El fruto de nuestro amorw 

2 Camas Separadas 

3 El cariño que perdF 

4 Mosa bunita 

5 Triangulo 

6 Mata siguaraya 

7 Plantacion adentro 

8 Libertad sin ira 

9 Adios Adios 

10 Enseñame a querer 

11 Pero todo como la flor 

12 Sabor a mi 

13 La hiedra 
41 Mi deseo 

15 Señor Locutor 


Ximena 

Lindomar Castilho 
Los Freddys 
Noysy Croes 
Los Baby 
Oscar d'Leon 
Willie Colon 
Jarcha 

Fernando Touzent 
Billy Pontoni 
Rene Romero 
Los Angeles Negros 
Tony Racal 
Boysy Croes 
Los Nomadas 

Discos, Cartridges 


16. Vengo de un sueño de amor 

17. Que hay en tu mirada 

18. El eco del tambo 

19. Otra vez me enamore 

20. Sabor de engaño 

21. Una casa portuguesa 

22. Traigo mi ritmo 

23. Un poco de amor 

24. Sube un poquito mas 

25. Ella fue 

26. El 

27. La Chiva 

28. Honey ven 

29. La de la casa chica 

30. Alquien 

of Cassette 


Si e ta graba nyBEn jnffnpi ^ 


— Jeanette 

— Juan Erasmo Mochi 

— Dimension Latina 

— Beatriz Adriana 

— Talie Wever 

— Johnny Ceratto 

— Moncho y sus amigos 

— Ricardo Ceratto 

— Ritmo Trooical Orquesta 

— Fania All Stars; 

— Maria Capote 

— Johnny Pacheco 

— Rudy La Scala 

— Palmenia Pizarro 

— Camilo Sesto 


Q 








PAIS STO DOMINGO VIA MISS UNIVERSO TA- 
BATA TIN UN CITA CU MUNDO COMPLETO. 


Jegando aeropuerto di Sto.Domingo bo ta mira 
e edificio tur dorna cu bandera di Miss Universo y 
di Rep. Dominicana. Aki tin control severo di In- 
terpol,pasobra a resulta cu lo ta tabata tin un inten- 
to di secuestro di algun candidata participante.Re- 
presentando revista "Boulevard" mi a haya mi hinca 
den un hokki, unda nan tabata controla hende na.un 
manera barbaro. Na entrada di aeropuerto tin span- 
doeken grandi,cu lemanan e.o. Bienvenido al Pais 
di Miss Universo. I tambe e cayanan tabata dorna cu 
spandoeken caminda nan ta welcome e candidatanan 
y tambe Prensa internacional.Algo fantastico y unico 
tabata e feria di merengue,na unda nan ta demon- 
stra mundo completo nan cultura.E lema di gobier- 
no tabata:"Cita Con El Mundo".Den tur tiendanan 
bo por a encontra stickersnan rondo,di e color blauw 
di bandera di Aruba,di e certamen di Miss Universo. 
Mi tabata para dilanti di hotel, ora diripiente mi 
atencion a wordo kita,pa un desorden di sirena,pa mi 
sorpresa tabata autonan di polis ta pasando anuncian- 
do cu e busnan cu e candidatanan ta bay pasa.Cuatro 
bus,acompaña tanto dilanti y patras pa polisnan ari- 
ba motorcycleta.Hotel Hispano,na unda e candidata- 
nan tabata hospeda tabata reserva pa Gobierno Domi- 
nicano pa un luna completo.Esaki ta un seguridad 
grandi pa e Missnan,pasobra tur hende cu ta hospe- 
da den e hotel,mester tin algo di haber cu Miss Uni- 
verso.Bo no por ta den e hotel,of drenta den e hotel 
si bo no tin un badge di Miss Universo,y ademas bo 
mester tin otro pas cu bo potret ariba dje.E badge- 
nan ta necesario pa bo por drenta e hotel,y esaki 
ta wordo controla debidamente na entrada di ho- 
tel pa polis y militar.Paden mes, ningun hende por 
haci uso di e liftnan di hotel.Dilanti cada lift dos 
polis ta haci warda. Por si acaso bo haya permiso mes, 
toch bo no por subi e lift bo so, e polis lo subi cubo. 
Tambe e mes un reglanan aki tambe tabata valido pa 
e evenementonan cu a tuma lugar na e teatro Nacio- 
nal.Akinan te hasta e empleadonan cu tabata tin e 
construction di e ensenario,tur tabata tin mester di 
dos badge pa nan por drenta.E Miss Universo pa- 
geant,tabata un propaganda enorme pa e Republi- 
ca Dominicano, aunque cu e la costa e Gobierno di 
Sto.Domingo mas o menos 6 miyon dollar.Fabuloso 
Preciosa y unico tabata e encenario,cual tabata tin 
dos diferente bista di un castillo.E padilanti y e parti 
Patras.Pa completa e obra fabuloso aki,tabata tin 
un fontein cu a haci e encenario luci mas y mas.Pa e 
? '’^nan aki,bo revista Boulevard tin un solo pala- 
Dra,e tabata GIGANTE Y FABULOSO' 

rond fT^undial tabata total, 500 millon hende 
E '^undo a disfruta di e show tan colorido akl. 
Mi^^A a sobresali pa Prensa Mundial,tabata 

^^tria.( Na unda bo revista Boulevard tambe 


Reportahe: Sr. Rudy Croes 
Srta.Anna Arends 


ta tin e honor di por ta mienrtbro di hurado)Colom- 
bia a logra sali na di dos lugar,y Trinidad a logra 
di sali na di tres lugar.E ultimo aki a logra con- 
quista e titulo maximo y tambe e titulo di Miss 
Fotogenica.Como cu e pageant a tuma lugar den 
Caribe,esaki tabata un influencia riba e decision 
di e juradonan.Nos opinion ta,cu e candidata cu 
a logra e titulo a sali merecidamente y e organisa- 
cion por ta contento pa un pageant bon organisa, 
manera esun di e aña aki. 

Sto.Domingo mes, a bira masha actractivo pa turis- 
ta.Locual nos por tuma un ehemplo di nan, ta loque 
nan a haci na landscaping di Aeropuerto te pa e ca- 
pital di Sto.Domingo. E mondinan banda di camin- 
da a wordu cambia pa parquenan masha bunita. 
Laga nos spera prome cu ta laat,pa nos tambe por 
cuminsa na cambia e pida di Aeropuerto-Oranjestad- 
Palmbeach den parquenan bunita.Nos mester pone 
bon tino,cu Sto.Domingo ta subiendo full speed den 
turismo,y nan ta traha duro pe.E mentalidad di e 
Dominicanonan tratando cu turista,nos por bisa cu 
e ta hopi bon. 


Nos ta drecha tur tipo di machine di Officina 
Nos prijsnan ta combiniente. _ 
Servicio garantiza. 





FRANS CROES 
Office Machines & Repair Shop 


Boerhaavestraat 6 Phone: shop 2363 

Oranjestad, Aruba N.A. 


HIGH CLASS FASHION 







\ _ 

UNISEX BOUTIQUE 



* Especialmente for di Europa 

* Exclusividad den alta calidad 


WUhelminastraat 5 Tel. 4245 

DEMOSTRACION MASAL DILANTI 
BESTUURSKANTOOR PA ARUBA 
SU LIBERTAD. 

Mas o menos 6000 a 7000 perso- 
na tanto hubentud como hende 
grandi dia 2 di Augustus a acudi 
dilanti di Bestuurskantoor pa expre- 
sa nan deseo pa Aruba su libertad,ari- 
ba yamada di Gobierno di Aruba. 
Sr.Betico Croes apoya pa e pueblo 
presente den su descursq, 

a duna e informacion, cu 
mundo completo lo ser informa ari- 
ba e hecho cu Gobierno Central a la- 
ga e mayoritario for di e gobernacion 
pa staten pa e 4 añanan venidero. 
Notable ariba e dia aki,cu no ta tin 
polis presente pa por a actua si mes- 
ter ta tin un ineedente.E publico atro- 
be a demostra cu nan sabi com pa 
mantene ordo.Entre tanto e situa- 
cion na Aruba ta continua. 


( 

PROME DEN NOTICIA PROME DEN DEPORTE 

PROME DEN INTERNACIONAL 
LESA PROME Y KEDA BON INFORMA 

Tel: 7686-7687 




E seleccion di Aruba, campeonnan latino americano di Senior Division di Little League, cu lo 
participa na Gary, Indiana den e serie mundial contra di e 4 campeonnan di e costanan merica- 
no, campeon di Canada, Europa, Taiwan i probablemente un equipo di Mejico como invitado 
especial, i quisas e campeonnan di Gary, Indiana, como equipo sede. 



WA, AMmcAM 

101 SEU lEMK, 


•ESTiaun 

SWERNARKET 


Ta superior den sen/icio 
Cu su caHdad den comestible nan. 
Tambe tanto fruta, i verdura 
i beieg pa pan. 

Haci bo compras cu tranquilidad 
den ambiente di nos 
airecondicioñado. 

Den cual un cantidad di hende a 
deposita nan confianza i awe nan 
tur ta nos cliente. 

Gracia na e tanto cliente cu nos 
tini. 

Nos por brinda bo, producto di 
alta calidad. 


STA. CRUZ 250 


TEL: 8420 


































VIVIAN ARRINDELL 

Miss Teenage Antillas 1977 
cu orgullo ta felicita e equipo di 
Ligas Senior di ARUBA cu e 
triumfo obteni den e campeonato 
Latino Americano di L.L. 

Tambe Vivian ta desea nan hopi 
exito y suerte den nan tarea 
grandi na Estados Unidos 
hibando y defendiendo 
nos Aruba den campeonato Mundial di L.L. 
"MASHA PABIEN Y GOOD LUCK”. 



E CENTRO Dl JARDIN NA ARUBA 

Nos tin tur sorto di fertilizer pa bo matanan di jardin, berdura y matanan di fruta. Ademas nos tin un 
gran surtido di potchi, materos pa colga, floman seco, matanan pa adomo, potchi di klei (hdmá), her- 
met chikito, insecticida, baki di plastico pa mata cu un sistema automatico pa awa. 


AGROCO 


ta bo adres tambe pa: control di pis-pis, saminamento di awa y tera, control pa mata jerba pa industria 
y casnan privá, hacimento limpi di matanan di coco, landscaping (paden y pafor), drechamento di jar- 
din, sistema automatico pa awa den jardin y tambe pa tur conseho riba tereno di agricultura, horticul- 
tura y flornan. 


Agroco N.V. 
Bushiri 15 B. 
Tel:4389 -4965 


Pa mas informacion pasa na 
Nos lo ta contento pa sirbibo !! 


Agrocotiek: 

Dakota Shopping Center 

SEA MAMA Y SEXY 

Maternidad no ta un excus pa descuida bo mes. 

Pa bo ta sexy durante cu bo ta na estado ta 
mucho mas dificil cu den tempo normal, pasobra 
tur cos ta crea un imagen ingrata di un muher na 
estado: cansa, sacamento, kehamento, antoha, y 
por ultimo bo figura bunita cu ta cambia birando 
dia pa dia mas gordo. 

Pero si bo pensa bon esaki naturalmente no mester 
ta asina. Ta na estado no ta un malesa. Tur muher 
ta naci pa bira mama, y e yiu cu a ser concebi' den 
un momento di amor mester wordu spera cu hopi 
optimista. Desde e momento cu bo haña sa cu bo 
ta bai bira mama, e ambiente mester ta di alegria, y 
bo mester probecha di es momento aki pa spera bo 
baby mas actractiva cu ta posible, pa asina bo casa 
lo sigui admirabo. No exagera di bo malestarnan. 
Si den oranan di mainta bo tin deseo di saca, anto 
hacie pero caminda ta bo so. No describi e momen- 
to aki na bo casa, pasobra pa tanto cu e ta stimabo 
ta lastima so bo ta inspiré. Bo pañanan den e perio- 
do aki ta hopi importante. Nan mester ta bunita y 
mas cu nunca limpi y bon strika. Na cuminsamento 
bo por usa normal 1 size mas grandi, pa asina bo ta 
haci e tempo di bisti “Matemity” mas cortico. Des- 
pues bo por busca slacksnan especial cu den dia por 
wordu usa cu blusa hancho y fresco, y anochi bo 
por usa algo mas elegante. Naturalmente bo figura 
ta cambia asina tanto vooral na cintura. Pero si bo 
pechonan ta bon cuida anto bo por cose of lage co- 
se bo blusanan cu garganta un poco abouw y asina 
lo bo kita tur wowonan for di bo cintura hancho. 
Tur muher na estado mester trata na mantene'su 
actractiva apesar di e perdida temporal di su cintu- 
ra. Promer paso ta tene un dieet adecuado tanto pa 
e yiu comd pa bo mes. 

Hopi importante ta e kalki cu tin den e lechi y cu 
dokter por reforsa cu pildora. Hero cu tin den pisca 
webo, higra, fmta seko, spinazie, lechuga, etc. Yo- 
do cu tin den pisca y den azeta di bacalao. Hopi 
fruta fresco, Juice, Yogurt y bo dieet lo ta comple- 
to. Come poco. Normal lo ta un aumento di peso 
Ji nuebe pa diesdos kilos no mas. De vez en cuando 
come keeshi na lugar di cami. Prefera hopi cumin- 
Ja chikito na lugar di 2 grandi. Si promer cu bo bai 
^inimi bo haña hamber, come un fmta chikito y 
<lrumi tempran. Nunca no permiti e proceso natu- 
di matemidad, e aumento di peso etc. lagabo 
sinti bo “Mahos”. Tin algo hopi bunita na un mu- 
her na estado, un algo di alegria cu ta rondoné. 
tjanta mainta tuma un baño. Despues hunta ful bo 


Escritora Vivian Wever-Lopez : 

' »« 

curpa cu un creijia humectante y despues pone bo 
make-up cu hopi cuidao. t 

Bo mester acepta y vigila un posibilidad masha 
real: cu bo figura tan admira den bikini/tanga por 
keda despues di e parto asina, alo menos cu abo * 

percura pa bo no bira demasiado gordo awor, pa bo 
cuero no tin mester di rek demasiado te ora e cria ? 
scheurnan cu nunca lo no desaparece. Cuida anto e 
cuero ful y bo curpa diariamente. Specialmente e ' 

lugarnan delicado manera bo: atras, barica, heup- I 

nan y pechonan. Pasobra pa hopi cu bo cuidanan ^ 

e estado ta nifica expansion y e cuero door di rek- 
mento tin hopi posibilidad di scheur. Pesey ta nece- ' 
sario pa hunta e lugarnan aki tur anochi cu azeta di 
olijfi of di almendras dushi. Si bo ta ripara adernan ‘ t 
chikito na bo pianan anto usa meya elastico meso- 
ra. Semper cu bo por den dia dmmi cu bo pianan 
mas alto cu e resto di bo curpa pa’sina bo por me- 
hora e circulacion di sanger. Dos cos cu bo mester * 
percura bon ta bo dientenan y bo cabei, pasobra 
tur dos ta sufri cu bo estado. Bo dientenan mas cu | 

tur cos pasobra e yiu ta tuma hopi kalki di e mama. J 

Y bo cabei: corta tur luna e puntanan y un vez pa 
siman dune un baño di azeta y masage cu bo punta 
di dedenan. No drumi cu roUes den bo cabei. Bebe 
hopi awa. No huma. No lubida cu si bo kier luci se- 
xy durante bo espera anto no fada bo mes. Hende 
fadá nunca no ta sexy. Buska un hobby, traha ma- 
crame, siña cose, of lesa tur e bukiij^n cu antes ' 
nunca bo no tawata tin tempo pa lesa. Si nan bisa 

bo cu relacion sexual ta perjudicial durante bo es- 
pera, no hasi caso. Como e proceso mes di materni- 
dad, 9 relacionan intima ta algo natural, necesario 
y beneficioso den e periodo aki. Solamente despues 
e di siete luna e relacionan sexual mester ta menos 
frecuente, y suspendi esaki totalmente den e di 
ocho luna pasobra ta existi e peliger cu e sako di a- 
wa por kibra. Papia cu bo casa di bo experiencia in- 
tima, comparti bo dudanan y bo miedo pero hacie ' 

tur esaki cu amor, no manera cu ta un peso bo ta I 

discargando. Gosa ful di un epoca cu no ta tur mu- j i 

her por jega di conoce. Corda riba e privilegio cu ta ; | 

nifica carga un yiu cu ta di dje tambe. ! | 

Ser mas cariñosa, bunita y sexy cu nunca. ! | 

Y ora e baby jega, cuminsa di biaha 2 of 3 dia des- ’ | 

pues cu ejerciciosnan suave (bo dokter por indica ; 

bo algun), pa'sina tur bo organonan por bolbe back ; ‘ 

na nan lugar y asina bo por continua cu bo bida di | 
antes manera cu bo no a pasa nuebe luna “speran- 

"Marina, pakiko bo a mata bo tata?" Esaki ta 
e pregunta cu Marina Fabiano mester contesta. 
E pregunta aki e mester contesta na corte di Assi- 
sen, na un manera bon cla. E mucha muher aki 
kende ta studiando pa medicina, semper a declara 
cu e la comete e crimen, pasobra e ta tin duele di 
su tata. Su tata tawata cansa di biba, e mes tawata 
kier a muri, pasobra e ta malo, y e tawata sufri ho- 
pi mes. Tur hende mes cu ta siguiendo e caso, ta 
pone tur atencion na cada palabra cu e mucha mu- 
her bisa. Sigur ta, cu e lo keda ariba su palabra, cu 
e la obedece di loque su tata tawata kier pa e haci. 
Marina a wordo acusa di a mata, y e ta core e risi- 
co cu e lo bai sera pa eternidad tras di trali. 

Tawata ariba un diadomingo na Mei 1973. 
Den un di e flat di Via Francesco na Milaan; Ccn- 
cetto Fabiano di 74 aña y su yiu muher a caba di 
saborea nan cuminda. Pafor e scuridad a cuminsa 
reina, nochi ta aden. Tawata tres aña pasa, ora cu 
den mes un flat aki, Rosa Caponetto esposa di Con- 
cetto y mama di Marina a bin na fallece. E morto 
di e muher ey, kende a muri un morto hoga den su 
baño (badkuip), a laga un tristeza grandi atras. 
Concetto kende semper a stima su esposa, no por a 
sali for di tristeza cu e la cai aden, y ademas fuera 
di esey e ta sufri tambe di diferente malesa cu por 
ocupa un hende di edad: arteriosclerose, arthritis, y 
tambe e ta sufri di higra.E bida di e mucha muher 
jong aki, y tambe di su tata no tawata bai asina fa- 
cil. Concetto Fabiano tawata un homber, cu te des- 
pues di hopi aña di matrimonio a bin na bira tata. 
Marina mes ta un mucha muher normal, kende 
semper ta gusta placer y haci amistad y tambe e ta 
gusta studia. Concetto mes ta un homber cu ta gus- 
ta pa tur cos ta perfecto. Semper bai e ta na dokter 
pa haci saminacion, y tur loque cu dokter coman- 
de, e ta cumpli cu ne. Tambe e ta un tata cu ta po- 
ne bon tino ariba e studiamento di su yiu muher. 
Marina mes ta gusta studia, y e ta haciendo tur lo- 
que cu por pa e caba cu su estudio. Ora cu e no tin 
bastante les pa haci, e ta dedica su mes cuanto cu e 
por na su tata. 

Concetto e anochi ey atrobe tawata masha 
depressief. "Tawata un di e tanto crissisnan atrobe, 

Marina ta bisando. Concetto ta fada di su bida, y 
tambe e ta tin miedo di bira bieuw. I mas tanto e ta 
tin miedo cu e malesa cu e ta sufriendo di dje, cu 
no ta 'cancer e ta. Concetto kier muri, y esey e la 
laga Marina sabi diferente vez caba. Marina varios 
vez a purba na cambia e idea di su tata, pero sin re- 
sultado. Concetto a pensa na mata su mes, pero e 
no ta tin curashi ey pa mata su mes. Asina ta cu no 
a sobra nada otro, pa e pidi Marina pa mate. "Ma- 
rina, porfabor. . . mata mi! Casi tur dia e ta roga su 
yiu muher pa mate. Marina di otro banda tambe ta 
spanta cu no ta cancer mes su tata tin, pero sinem- 
bargo e ta roga su tata pa sigui biba. 

E anochi den Mei, Concetto Fabiano ta kier mes e 
kier muri: y atrobe e la pidi su yiu muher pa tene 

compacion cu ne, y pa su yiu muher mate. Despues 
cu Marina a twijfel pa un minuut, e la decidi di 
cumpli cu deseo di su tata. E la pasa man cu un ta- 
yo, y a dal e tayo kibra ariba cabes di su tata. Mitar 
suf di e sla cu e tata a ricibi, e tata cu un voz abou 
a bisa: "Marina. . . danki cu bo a cumpli cu mi de- 
seo. Marina a decidi cu e mester sigui cu loque cu e 
la cuminsa: cu un sjaal e la horca su tata. Na mo- 
mento cu su tata a keda sin bida benta den cushina, 

Marina despues mester a pensa lo siguiente den su 
mes: "Mi a mata mi tata, door cu mi tin compacion 
cu ne. Pero, nan lo kere mi? Mi tin sigur cu nan lo 
no kere mi!" Pa evita problema cu polis, e la decidi 
di haci mescos cu ta un incidente su tata a encon- 
tra. E la desnuda su tata, y a lastra e cadaver hiba 
den baño, y despues e la pone den e badkuip. 
Despues Marina a habri e kranchi y a laga e bad- 
kuip jena completo cu awa. Despues e la decidi di 
kita tur cos cu por indica cu e la comete un crimen. 

Despues cu e la caba di haci esey, e la coi cama, na 
unda cu un soño duro a podera di dje. 






















Marina Fabiano dilanti corte.Nan lo kere su declaracion ? 


Pa su mayan mainta, manera semper e la bai 
universidad. E la come ey nan mes, y mas despues e 
la bai serca un amiga di dje, caminda e la keda te 
den oranan di atardi, pa despues e bai su cas. E ora 
ey e mester a trata na hunga su rol bon. E la cumin- 
sa grita e bisiñanan pa ayudo. "Juda mi, papa ta ti- 
ra den e badkuip, juda mi!" E bisiñanan no a perde 
tempo pa nan a jega serca. No a dura mucho, cu 
polisnan tambe a presenta. Tanto dokter y polis- 
nan tawata twijfel, cu ta un morto hoga e homber a 
muri. Marina mes a haña un cantidad di pregunta 
pa contesta, na cual polisnan a ocupa, ora y mas o- 
ra cu ne. Te despues di basta ora Marina a bin na 
declara lo siguiente: "Si.. . ta mi mes a mata mi ta- 
ta, pero mi a haci esey, door cu mi ta tin compa- 
cion cu e pober. Mi tata tawata sufri mes. Mi no a 
mira cu mi a haci algo malo, como cu te mes kier, 
pa mi salve di su sufrimiento. Tambe Marina a con- 
ta di e malesanan cu tin su tata desgusta, y cu su 
tata tin miedo cu e no ta sufri di cancer . Marina a 
conta cu tur loque cu e ta declara, ta puro berdad. 
Pero nan lo kere?? 


Algemene Bank 
Nederland N.V. 




Concetto Fabiano tawata sufri di diferente malesa. 
E tawata cansa di su bida. 


BO CX>URANT DI SEMPER 
PA MIHOR 

INFORMACION, NOTICIA, I DEPORTE 
JAMA 4SSS Y ABONA BO MES 
NO LUBIDA BO COURANT TA 

Ámigoe di Anibá 

NOLAGA 
Ml LIBER. 

MI TIH sm 

CULO MI 
MATA &T&0BE 


Margaret O'Reilly, un mucha muher di dies- 
nuebe aña, no a haña nada straña na momento cu 
Leslie Smith, un mucha homber di 27 aña a invite 
pa e bai come cu ne. 

E tawata un persona cariñoso, kende semper tin un 
sonrisa ariba su cara, y ademas e la juda su ruman 
homber cu un trabou. Margaret a deposita tur su 
confianza na e persona ey, y ken sabi cu e persona 
ey, no ta esun cu lo bai compañe na altar. 

Pero loque Margaret no sabi, ta cu e persona 
ey, a caba di sali for di un tehuis pa hendenan cu 
mentalmente no ta bon di cabes, y kende ta un per- 
sona cu ta wordo considera como peligroso. I tam- 
poco e tawata sabi, cu Leslie a roga na e psychia- 
tersnan pa nan no lage sali liber. 

"No laga mi sali liber, mi tin un sintimiento cu lo 
mi bai mata, mi sabi esaki sigur. . .", e tawata gri- 
tando. Pero e sabedurianan lo realiza e palabranan 
ey hopi despues, despues cu e palabranan ey tragi- 
camente a bira berdad. 

Margaret kende ta inocentemente no tawata 
sabi nada di tur esakinan, y no a pensa nada malo 
ora cu e la wordo invita pa e bai come cu ne, tam- 
poco na momento cu Leslie mester a bai nasu de- 
partamento cual ta keda na Herne Hill (London) pa 
e busca placa. Inocentemente Margaret a bai cu ne, 
pa asina e bai encontra cu su morto. 


Na 1973, Leslie a wordo manda na Broadmoor, 
despues cu nan a declare culpable, pa motibo cu 5 
biaha e la ataca varios hende muher, cu intencion 



Kathleen O’Reilly ,mama di Margaret:Pakiko 
boso ta laga e bestia ey na bida,mientras cu 
mi yiu a ser mata pa su persona’? 


Bo kier un bonpotret di bo yiu? 
Laga un profesional sacé! 

BAI NA 


Qnkprint 

Colnr Q 


19 












:xxxxxxxxxxxxxxxxxxxxx: 


RUBY’S •* 
BOUTIQUe 



Almacen Juvenil Unisex 

Pa bbtsas, shimis elegante, 
Slacksets, short den tur 
color, coverall di Jeans, 
sapato elegantey 
modemo 


RUBY’S BOUTIQUE 

den Mainstieet 
San Nicolas - Tel. 6904 


^arclm 



Pa tur articulos 
pa un jardin 

NASSAUSTR. 153 TEL: 1511 


di mata. E no mag di sali liber, mientras tanto cu e 
seguridad no tey, cu e lo no haci esey mas. Esey ta- 
wata un decision di corte. Pero tres aña despues e 
director di e psychiaternan, a haña cu ta bon cu 
Leslie por sali liber, y cu e mes por mira pasu mes 
atrobe. Dia cu e la presenta atrobe dilanti hues, 
Leslie a bisa lo siguiente: "Mi a roga na e dokter- 
nan pa tene mi meimei di e.-murayanan. Mi a bisa 
nan, cu varios vez dolor di cabes sa molestia mi, y 
tambe cu varios biaha, sa drenta den mi, un deseo 
fuerte pa mata hende. Mi a spierta nan, cu si mi sali 
liber lo ta sigur cu lo mi mata un hende. . ." 

E psychiaternan di Broadmoor, cu varios vez 
caba nan atencion sa wordo hala caba, pa motibo 
cu nan sa laga hendenan peligroso sali liber, no a 
tuma nan paciente na serio. Nan a laga Leslie Smith 
liber. Jegando na London, Leslie a cuminsa na bi- 
shita su amigo bieuwnan atrobe, kende ta Harry y 
Richard Barnes. E dos amigonan ey a bin na yude 
cu e la haña un trabou„ y tambe nan a presente na 
Sean y Margaret O'Reilly. E dos nan ey, a bin di 
lerland pa London pa busca un trabou, y Leslie lo 
bin na yuda nan. Loque ta e pasado di Leslie, cu e 
amigonan sabi, nan a tene na secreto. 

Ariba su braza robez tin un tatoeage pinta cu e pa- 
labra "odio", pero Margaret no por a pensa nada 
serio den esey. E la priminti Margaretcu e lo bai la- 
ga kita e palabra ey for di su braza. Margaret no 
por a bin atras, cu e palabra odio ey, continuamen- 
te ta forma un berdadero odio mes den Leslie. 

Ta te ora cu e la sera e porta na yabi, y cu e 
yabi a duna e ultimo klik, un ansha a cuminza ta 
podera di dje. E lacuminsata mirae miradastraña 
cu e wowonan di Leslie ta dirigi ariba dje. "Lo bo 
tin cu muri, Margaret", e la bisa. 

"Lo mi bai mata bo, pasobra mi mester haci esey." 

Despues cu Leslie Smith a wordo deteni, e la 
conta polisnan delaster un cos di e crimen cu e la 

Dorothy Smith tawata burachi na mo 
mento cu e la trece Lestie na mundo. 




















cometi, y tambe e mes un storia e la conta na e 
huesnan. ''Ora cu nos a yega den e kamber, mi a ga- 
ra Margaret na su garganta, y mi a cuminsa ta cho- 
ke, pero manera un tiger e la cuminsa ta defende su 
mes. E la kibra hasta un ribchi di mi. Mi a laga mi 
man los for di su garganta, no pasobra mi ta tin do- 
lor, pero pasobra mi tawata kier asina. Mi no tawa- 
ta kier pa Margaret muri mesora. Mi kier a mire lu- 
cha cu su morto, mas tanto cu ta posibel. Mi a bol- 
be klem mi mannan na su garganta, y mi a sera y 
preta na su garganta te ora cu e la bai for di su tino. 
Despues mi a keda warda te ora cu e la bin bek na 
su tino. Despues mi a bolbe cuminsa di nobo, cada 
cu e bai for di su tino, mi ta warda pa e bin na su 
tino bek, pa mi bolbe cuminsa, mi no por corda 
mas, cuanto biaha mi a haci esaki. . ." Hasta Leslie 
por a recorda ainda e palabranan cu su victima ta- 
wata grita: ''No . . . no haci esaki cu mi! Stop a- 
wor! Por fabor, no mata mi, mi no kier muri ainda. 
Mi no a haci bo nada. Pakiko bo kier matami?'' 
No . . . no, mi no kier muri. 

Pero e no ta tin compacion cu ne, su ansha y su gri- 
to no por a convence Leslie pa e por keda na bida. 
'Ta duel mi, e la conteste, pero mi tin cu cumpli 
cu mi deseo. Mi a sinti un stik trobe den mi cabes y 
mi mester mata un hende. Kere mi Margaret, mi 
mester mata bo." 



Margaret O’Reitly, inocentemente a compaña Leslie na su 
apartamento, sin por a pensa cu e ta bai encontra cu su morto. 

Despues mi a bolbe preta y sera mi man na su gar- 
ganta, te ora cu e la perde conecemento. Despues 
mi a bolbe spera te ora cu e la bin na tino bek. 
Pasobra mi kier pa e wega cu mi ta haciendo dura 
largo, pasobra mi no sabi ki dia lo mi encontra un 
chens asina atrobe?" Cada vez mi ta cuminsa di no- 
bo, te ora mi a ripara cu e la muri, y cu e no tin ba- 
lor pa mi mas, pasobra bo no tin placer cu un hen- 
de morto toch . . 

Despues di esey Leslie a sera su apartamento, y a 
coi un trein direccion Portsmouth caminda e la 
conta un journalistdi loque cu a pasa. 

E abogado cu ta tin su caso den su man, ta du- 
na pa comprende, cu Leslie a wordo verwekt tem- 
po cu su mama ta esclavisa na alcohol. Durantecu 
e mama ta na estado e no ta haci nada mas cu bebe, 
y cu e sa bebe dos botter di gin pa dia, y cu dia cu 
e la trece Leslie na mundo, cu e tavyata burachi 
mes. 'Tur esey ta e causa cu Leslie ta asina awor , 
e abogado tawata bisando. Pesey e abogado ta haña 
e caso aki algo masha straña mes, cu e psychiater- 
nan di Broadmoor por a lage sali den libertad, 
mientras cu Leslie mes tawata contra di esey. 
E pregunta a keda, cu ta kende mester carga e res- 
ponsabilidad pa e crimen comete cu Margaret O - 
Reilly: e homber cu a mate, of esnan cu a lagesali 
den libertad cu asina e por a haña e chens pa mata. 
Huez Forbes ta haña cu Leslie Smith ta culpable, e 
la duna un declaracion completo di loque cu a pa- 
sa, na un manera cu nunca antes sa pasa den corte. 
E huez kier pa mande bek atrobe na Broadmoor. 
"E homber aki ta mucho peligroso pa e bolbeden 
comunidad, e ta bisando. ''E mester ta sera pa sem- 
per. 

Diripiente un stem heers tawata resona den sala di 
corte, ta e stem di mama di Margaret: ''Pakiko bo- 
so no ta laga colga e bestia ey?" Pakiko e si mag di 
keda na bida, mientras cu e la mata mi yiu muher? 
Colga e homber ey!" 

Ta di comprende e reaccion di e presentenan pa e 
mama cu a keda den un dolor profundo. Corte a 
duna di comprende cu e kier pa e caso ser investiga 
un poco mas profundo, ta di com nan por a lage sa- 
li liber, mientras cu e persona mes a roga pa tene 
presp. Pero e crimen mientras tanto a wordo come- 

